SUID-AFRIKAANSE RADIOLIGA NUUS VIR SONDAG 23 AUGUSTUS 
2020 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 

YOTA AANLYN SESSIE 4 “YOTA SOMERKAMPE” OP 27 AUGUSTUS 
DIE RAE OP SATERDAG 29 AUGUSTUS 

en 

DIE SARL HAMNET WINTER OEFENING VOLGENDE NAWEEK 

Bly ingeskakel vir meer inligting oor hierdie en ander interessante nuus items. 
YOTA AANLYN SESSIE 4 “YOTA SOMERKAMPE” OP 27 AUGUSTUS 


Is jy gereed vir ons komende YOTA-aanlyn sessie? Stel jou alarm vir 18:00 UTG 
op Donderdag 27 Augustus 2020. In hierdie nuutste aflewering sal die span die 
hoofonderwerp “YOTA Somerkampe” aanbied. Ons sal ook `n prystrekking 
hê nadat jy ons nuwe raaisel regstreeks op die program opgelos het. Dus, bly 
ingeskakel en wees opgewonde! 


Ons sal weer regstreeks op ons YouTube, Facebook en 'Twitch-kanale stroom. 
Verder probeer ons weer via die @O-100 geostasionêre satelliet in DATV-modus 
stroom. 


Hier is die skakels na ons kanale - YouTube - www.youtube.com/hamyota, 
Twitch - www.twitch.tv/hamyota, en Facebook - www.facebook.com/hamyota 


As jy vrae het tydens die geleentheid, moet nie aarsel om te vra nie. Onthou 
dat ons slegs die geselsies op Facebook, YouTube en Twitch sal monitor terwyl 
ons regstreeks stroom. Alle ander opmerkings sal daarna sekerlik beantwoord 
word. 


DIE RAE OP SATERDAG 29 AUGUSTUS 


Die langverwagte Mei RAE word op Saterdag 29 Augustus vanaf 10:00 SAT by 
verskillende eksamensentrums regoor die land geskryf. Die virus-pandemie kan 
die skuld kry vir die vertraging! Kandidate en die opsieners word versoek om 
die toepaslike gesondheidsregulasies en -protokolle na te kom, soos uiteengesit 
in die RAF-dokumentasie wat aan die eksamensentrums gestuur is. Sorg dat die 


HF-assesserings afgehandel is voordat die eksamen geskryf is en dat kandidate 
die leerstof voor Saterdag weer deur werk. SARL Nuus wens alle kandidate alles 
van die beste toe met die eksamen. 


MULTI-OPERATEUR KOMPETISIES 


Don Beattie, G3BJ, die president van die TARU-streek 1, sê: “Multi-operateur 
kompetisies bring radio amateurs bymekaar en kan dus `n omgewing verteen- 
woordig waar dit moeilik is om sosiale distansiëring te bewerkstellig. Ons moet 
besef dat baie radio amateurs in die ouer ouderdomsgroepe hoër risiko's is. Ons 
het gehoop dat die Covid-19-pandemie teen hierdie tyd al sou verdwyn, maar 
na verbeteringe gedurende die somer, blyk die teenoorgestelde nou in sommige 
Europese lande te wees. Desondanks weet ons dat baie lede verenigings die 
Multi-operator-klas in hul nasionale en internasionale kompetisies in 2020 wil 
hou. 


Dit is die nasionale lede verenigings se verantwoordelikheid om die situasie in hul 
eie land te ondersoek en te besluit of dit toepaslik is om die Multi-operator-klas 
in hul land te hou.” 


Met die SARL Nasionale Velddag op 12 en 13 September, die Alle Afrika DX- 
kompetisie op 19 en 20 September en die BHF/UHF-kompetisies in September 
en November, moet deelnemers oorweeg hoe hulle die multi-operateur klas in 
hierdie kompetisies gaan gebruik. 


Jy luister na nuus uitsending van die Suid-Afrikaanse Radioliga 
DIE SARL HAMNET WINTER OEFENING VOLGENDE NAWEEK 


Grant Southey, ZS1GS, Nasionale Direkteur berig dat SARL HAMNET, die 
noodkommunikasie-afdeling van die Suid-Afrikaanse Radioliga, van 10:00 UTC 
op Sondag 29 Augustus 2020 tot 10:00 UTC op Sondag 30 Augustus 2020 `n 
oefening waarin ramptoestande sonder gebruiklike vorms van krag gesimuleer 
word, sal hou. Spanne gebruik JS8&Call, Winlink P2P en foon soos benodig op 
verskillende frekwensies op die 80, 40 en 20 meter bande. Kry al die inligting 
van www.eyedeal.co.za/ blackout/ 


As jy boodskappe op hierdie bande teëkom, kan dit kriptiese boodskappe in- 
sluit (nie enkripteer nie) en ons sal wegbly van alle boodskappe wat as ware 
noodgevalle beskou kan word, maar ons boodskappe kan posisies en sitraps be- 
vat. Voel asseblief vry om in te roep, maar kan ons versoek dat alle interaksies 
tot die minimum beperk word. 


DIE SARL HF GG KOMPETISIE VOLGENDE SONDAG 


Die laaste van die SARL HF-kompetisies is die GG kompetisie en is van 14:00 
tot 17:00 UTC op Sondag 30 Augustus op die lug, met aktiwiteite op 80, 40 en 
20 meter. Die uitruiling is `n RS$T-verslag en 'n reeksnommer vanaf 001. Elke 
SO tel 1 punt. Elke roep area (8) wat per band gewerk word, tel 2 punte. 
Dieselfde stasie werk op 80, 40 en 20 meter tel 2 punte. Dien jou logstaat ADIF 
of Cabrillo in met `n opsommingsblad of maak gebruik van die aflaaibare MS 


Excel-sigblad wat die opsommingsblad bevat. Die logstate moet die Kompetisie 
komitee by zsdbfn@mweb.co.za bereik teen nie later nie as 23:59 SAT op Sondag 
6 September 2020. Raadpleeg bladsy 35 van die 2020 Blouboek vir die reëls. 
Moenie enige PDF-dokumente indien nie. 


KOMPETISIE UITSLAE 


Vier en dertig logstate is ontvang vir die 755 Naelloop wat op Sondag 5 Julie 
gehou is en 815 @SOs is tydens die Naelloop gemaak. 


1ste Mitch Rundle, ZS2DK - 100 punte 

2de Sybrand Cillie, ZS1SJ - 75 punte 

3de Barry Nugent, ZS2NF - 74 punte 

Ade Woody Collett, ZS3WL - 73 punte 

Die volledige stel uitslae sal in HF Happenings 914 gepubliseer word. 


Die kompetisie komitee het 25 logstate ontvang vir die SARL YL Naelloop wat 
op Sondag 9 Augustus 2020 gehou is. 


1ste Alta Gaybba, ZR3PA - 233 punte 

2de Sonet de Wet, ZS3SW - 230 punte 

3de Karin Andrew, ZS6MMA - 143 punte 

Die gesamentlike uitslae van die YL Naellope van 8 Maart en 9 Augustus 2020 
1ste Alta Gaybba, ZR3PA - 429 punte 

2de Sonet de Wet, ZS3SW - 426 punte 

3de Karin Andrew, ZS6MMA - 316 punte 


Die kompetisie komitee het 7 logstate ontvang vir die SARL Jeug Naelloop wat 
op Maandag 10 Augustus 2020 gehou is. Miskien het die tyd aangebreek om die 
Jeug Naellope te kanselleer! 


1ste Woody Collett, ZS3WL - 38 punte 
2de Theunis Potgieter, ZS2EC - 31 punte 
3de Helmar Otto, ZS1H en Peter Leonard, ZSSPL - 15 punte 


Die gesamentlike uitslae van die Jeug Naellope van 16 Junie en 10 Augustus 
2020 


1ste Woody Collett, ZS3WL - 98 punte 
2de Helmar Otto, ZS1H - 54 punte 
3de Theunis Potgieter, ZS2EC- 39 punte 


Die volledige uitslae van die twee naellope is in HF Happenings 913 gepubliseer. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar `n enkele sonvlek met `n eenvoudige magnetiese samestelling 
sigbaar. Die moontlikheid van enige sonfakkels is baie gering. Diegene wat hulle 
eie frekwensievoorspellings wil doen, kan 'n verwagte effektiewe sonvlektelling 
van een vir die week gebruik. Radio amateurs kan veral met sonsondergang 
DX openinge op die 20, 30 en 40 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 
Vanmiddag - die Internasionale Vuurtoring en Ligskip naweek 
27 Augustus - YOTA Aanlyn 

29 Augustus - die Radio Amateur Eksamen 

29 en 30 Augustus - die SARL HAMNET Winter Oefening 
30 Augustus - die SARL HF GG kompetisie 

5 September — die Wesrand snuffelmark 


5 and 6 September — die Streek 1 en RSGB ESB Velddae en die GORP Klub 
Aanlyn Konvensie 


7 September — Settlers Dag - 1820 Settlers arriveer 200 jaar gelede 
12 en 18 September —- die SARL Nasionale Veld Dag 

15 September - die Highway ARK Klub Vergadering 

16 September - die SARL 80 m Woensdagaand Klub Naelloop 
Om die bulletin mee af te sluit, 'n opsomming van ons hoof berig: 


Is jy gereed vir ons komende YOTA-aanlyn sessie? Stel jou alarm vir 18:00 UTG 
op Donderdag 27 Augustus 2020. In hierdie nuutste aflewering sal die span die 
hoofonderwerp “YOTA Somerkampe” aanbied. Ons sal ook `n prystrekking 
hê nadat jy ons nuwe raaisel regstreeks op die program opgelos het. Dus, bly 
ingeskakel en wees opgewonde! 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZSSLP en 


verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy, ZSGADY vind op Maandae aande om 19:30 Sen- 
traal Afrika Tyd op 3 620 kHz plaas. Ons ontvang graag jou sein rapporte, 
kommentaar en voorstelle, stuur `n e-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, geredigeer deur Johan de Bruyn 
ZSGJHB en gelees deur 


Van die nuus span, die beste wense vir die week vorentoe. 


